CELEX: 32002R1017
Language: hr
Date: 2002-06-13 00:00:00
Title: Uredba Komisije (EZ) br. 1017/2002 od 13. lipnja 2002. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               214
            
         32002R1017
   
               L 155/23
            
            
               SLUŽBENI LIST EUROPSKE UNIJE
            
            
               13.06.2002.
            
         
      UREDBA KOMISIJE (EZ) br. 1017/2002
   od 13. lipnja 2002.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom (EZ) br. 769/2002 (2), a posebno njezin članak 9.,
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               u skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Pridržavajući se mjera na snazi u Zajednici koje se odnose na sustave dvostruke provjere te na prethodni i naknadni nadzor Zajednice tekstilnih proizvoda pri uvozu u Zajednicu, primjereno je da u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), kako je zadnje izmijenjena Uredbom Europskog parlamenta i Vijeća (EZ) br. 2700/2000 (4), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s odredbama ove Uredbe, i to tijekom razdoblja od 60 dana.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Pridržavajući se mjera na snazi u Zajednici koje se odnose na sustave dvostruke provjere te na prethodni i naknadni nadzor Zajednice tekstilnih proizvoda pri uvozu u Zajednicu, obvezujuće tarifne informacije koje izdaju carinska tijela država članica, a koje nisu u skladu s odredbama ove Uredbe, mogu se nastaviti navoditi na temelju odredaba članka 12. stavka 6. Uredbe (EEZ) br. 2913/92 tijekom razdoblja od 60 dana.
   Članak 3.
   Ova Uredba stupa na snagu dvadesetog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. lipnja 2002.
      
         
            Za Komisiju
         
         Frederik BOLKESTEIN
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 128, 15.5.2002., str. 8.
   
      (3)  SL L 302, 19.10.1992., str. 1.
   
      (4)  SL L 311, 12.12.2000., str. 17.
   PRILOG
   
               Opis
            
            
               Razvrstavanje
               oznaka KN
            
            
               Razlog
            
         
               (1)
            
            
               (2)
            
            
               (3)
            
         
               1.   Tanka pletena krpa za brisanje, načinjena od spojenih dijelova, koja se ne kliže, od 100 % poliestera, koja mjeri približno 21 cm × 21 cm. Sva četiri ruba su toplinski obrađena.
               (Krpa za čišćenje)
               (Vidjeti fotografiju br. 620 (1))
            
            
               6307 10 10
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 7. točkom (c) uz odjeljak XI., napomenom 1. uz poglavlje 63. i tekstom oznaka KN 6307, 6307 10 i 6307 10 10.
               S obzirom da su rubovi toplinski obrađeni, artikl se smatra gotovim proizvodom. Vidjeti Napomene s objašnjenjem Harmoniziranog sustava uz odjeljak XI., općenito, II., „Gotovi artikli”, točku 3.
               Vidjeti i objašnjenja Harmoniziranog sustava uz broj 6307., točku 1.
            
         
               2.   Pletena zvijezda s pet krakova, koja sadrži metaliziranu i drugu pređu, ispunjena sintetičkim materijalom i približnih mjera 8 cm × 8 cm. Zvijezda ima omču za vješanje, napravljenu od metalizirane niti na jednom od njezinih krakova.
               (Ostali izrađeni artikli – artikli za ukrašavanje)
               (Vidjeti fotografiju br. 623 (1))
            
            
               6307 90 99
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 7. točkama (a) i (e) uz odjeljak XI., napomenom 1. uz poglavlje 63. i tekstom oznaka KN 6307, 6307 90 i 6307 90 99.
               Uzimajući u obzir opći izgled ovog artikla, on se može koristiti tijekom cijele godine, a ne isključivo ili posebno na Božić.
               Stoga se razvrstavanje pod brojem 9505 isključuje.
            
         
      
   
      
   
      (1)  Fotografije su isključivo ilustrativne prirode.